OpenLLM-France/wikimedia huggingface dataset:
# Óscar Albalat

Óscar Albalat Medrano (Bartzelona, 1984ko otsailaren 29a) euskal atleta profesional ohia eta politikaria da.
Atleta moduan, belozista zen eta 400 metrotan espezialista. Euskal errekorra plusmarka zuen 2006. urtetik, 47.43 markarekin. Euskal errekorra izan zuen 2019. urtera arte, Rocandio belozistak 47.34 marka lortu zuen arte.
Espainiako sub-18 errekorra zeukan 2000. urtetik, 34,28 markarekin. Errekorra izan zuen 2022ra arte, David García Zuritak errekor berria lortu zuenean, 34,19 markarekin.

## Bizitza

Loiuko P. Andrés de Urdaneta Ikastetxean egin zituen DBH ikasketak. Ondoren kirol ikasketak egin zituen Espainiako entrenatzaile eskolan, atletismo modalitatean.
GKE ezberdinetan egin du lan, horien artean, Oxfam Intermón edo Médicos Sin Fronteras.
Kirolari eta korrikalaria da. 400 metrotan aditua da. 2003 urtean Espainiako txapelduna izan zen.

## Politikagintza

Podemos alderdiaren kide da eta Podemos Ahal Dugu Sestao udal-alderdiaren kide.
2019eko udal hauteskundeetan (Podemos-Ahal Dugu Sestao - IU - Equo Berdeak koalizio moduan), hauteskunde-zerrendetan hautagai moduan joan zen.

## Bizitza pertsonala

Sestaon bizi da.

## Erreferentziak

* 1 2 (Gaztelaniaz) Andueza, Iker Rioja. (2024-01-22). «Una lista con el exatleta Óscar Albalat como referencia se presenta como alternativa en las primarias de Podemos» elDiario.es (Noiz kontsultatua: 2024-01-27).
* ↑ (Gaztelaniaz) López, Karel. (2019-01-12). «Adrián Rocandio bate el récord vasco de 400» El Diario Vasco (Noiz kontsultatua: 2024-01-27).
* ↑ (Gaztelaniaz) REDACCIÓN. (2022-01-17). «García Zurita establece la mejor marca española sub-18 en los 300 metros» Hoy.es (Noiz kontsultatua: 2024-01-27).
* ↑ «Oscar ALBALAT | Profile | World Athletics» worldathletics.org (Noiz kontsultatua: 2024-01-27).
* ↑ (Gaztelaniaz) «ALBALAT MEDRANO, Oscar - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-09-18).
* ↑ «Mendia, Albalat y Loureiro cumplen el expediente - GARA» gara.naiz.eus (Noiz kontsultatua: 2024-01-27).
* ↑ «Loureiro, Albalat y Villanueva contribuyen al bot�n vasco - GARA» gara.naiz.eus (Noiz kontsultatua: 2024-01-27).
* ↑ (Gaztelaniaz) «Biografia deportiva del atleta David Melo - Año 2005» www.davidmelo.es (Noiz kontsultatua: 2024-01-27).
* ↑ (Gaztelaniaz) «Naroa Aguirre y los velocistas protagonizan los campeonatos vascos de atletismo de pista cubierta» El Diario Vasco 2008-02-14 (Noiz kontsultatua: 2024-01-27).
* ↑ «Comité Olímpico Español» www.oad.es (Noiz kontsultatua: 2024-01-27).
* ↑ BOB. BAO. 2019eko udal eta foru hauteskundeak. Hautagaiak.. .
* ↑ BOB. BAO. 2019eko udal eta foru hauteskundeak.. .
* ↑ (Gaztelaniaz) Ferreras, Belén. (2024-01-23). «Una corriente interna avisa ya de que plantará cara a Pilar Garrido en las primarias de Podemos en Euskadi» elDiario.es (Noiz kontsultatua: 2024-01-27).
* ↑ «Una corriente interna avisa ya de que plantará cara a Pilar Garrido en las primarias de Podemos en Euskadi» www.msn.com (Noiz kontsultatua: 2024-01-27).

## Kanpo estekak

* https://aunamendi.eusko-ikaskuntza.eus/es/albalat-medrano-oscar/ar-149167/
* Datuak: Q114030867
# Óscar Berger

Óscar José Rafael Berger Perdomo (Guatemala Hiria, 1946ko abuztuaren 11) guatemalar politikaria da. 1996-1999 bitartean Guatemala Hiriko alkatea izan zen, eta 2004-2008 bitartean Guatemalako Errepublikako presidentea, 2003ko azaroko hauteskundeetan Álvaro Colomi nagusitu baitzitzaion.

## Erreferentziak

* ↑ Óscar Berger Perdomo Cidob.org
* Datuak: Q293194
* Multimedia: Óscar Berger / Q293194
# Óscar Casas

Óscar Casas Sierra (Bartzelona 1998ko irailaren 21a) kataluniar aktorea da. Heidi Sierra eta Ramon Casasen semea da. Bost anaietatik laugarrena da, bere anaia Mario Casas zaharrena izanda. Interpretazioaren munduan hasi zen figurazio txikiekin eta iragarki komertzialekin. Askotan interpretatu du bere anaiaren pertsonaia, adibidez, Fuga de Cerebros pelikulan eta SMS eta El barco telesaioan. Bere lehenengo agerpena Abuela de verano izan zen (2005).
Ondoren, pertsonaia lortu zuen pelikula batzuetan, adibidez, 53 días de invierno (2006), El orfanato (2007) eta Ángeles S.A. (2007). Jarraian, Águila roja (2009-2016) telesaileko banaketan sartzea lortu zuen. Telesaila utzi zuen Irlandara ikastera joateko eta Iván interpretatu zuen, El sueño de Iván (2011) pelikulako protagonista bihurtuz.

## Filmografia
### Zinema

| Urtea | Filma | Zuzendaria | Pertsonaia | Oharra(k) |
| 2006 | 53 días de invierno | Judith Colell | Pablo | |
| 2007 | El orfanato | J.A. Bayona | Tomás Esposito | |
| 2007 | Ángeles S.A. | Eduard Bosch | Dani | |
| 2008 | Proyecto Dos | Guillermo Fernández Groizard | Mateo | |
| 2008 | Lobos | Craig Macneill | David | Film labur |
| 2011 | El sueño de Iván | Roberto Santiago | Iván García | |
| 2017 | Proyecto Tiempo. Parte III: El juego | Isabel Coixet | Hugo Andrade | Film labur |
| 2017 | Si fueras tú: la película | Joaquín Llamas | Rafael Castro | Telefilm |
| 2018 | Til vi falder | Samanou Acheche Sahlstrøm | | |
| 2019 | Granada nights | Abid Khan | Lucas | |
| 2019 | Los Rodríguez y el más allá | Paco Arango | | |

### Telebista

| Urtea | Telesaila | Katea | Pertsonaia | Oharra(k) |
| 2005 | Abuela de verano | La 1 (TVE) | Miguel | 13 atal |
| 2006 | SMS | laSexta | Damián | 3 atal |
| 2006-2007 | Los Serrano | Telecinco | Alberto, Oscar | 2 atal |
| 2007 | Génesis, en la mente del asesino | Cuatro | Sancho | Atal 1 |
| 2007 | Cuenta atrás | Cuatro | Dani | 1 episodio |
| 2007 | Gominolas | Cuatro | Tinín | 7 atal |
| 2007-2008 | Planta 25 | FORTA | Borja | 59 atal |
| 2008 | Fuera de lugar | La 1 (TVE) | Jorge Hidalgo | 8 atal |
| 2008 | Serrallonga | TV3 (TVC) | - | Atal 1 |
| 2009-2016 | Águila roja | La 1 (TVE) | Gabriel "Gabi" García | 54 atal |
| 2012 | El barco | Antena 3 | Ulises (umea) | Atal 1 |
| 2012 | Carmina | Telecinco | Fran Rivera | Atal 1 |
| 2017 | El final del camino | La 1 (TVE) | Sancho | Atal 1 |
| 2017 | Si fueras tú | Playz | Rafael Castro | 7 atal |
| 2018 | Cuéntame cómo pasó | La 1 (TVE) | Bruno | 13 atal |
| 2019 | Instinto | Movistar+ | José Mur Seco | 8 atal |
* Datuak: Q3397458
* Multimedia: Óscar Casas / Q3397458
# Óscar Diego Gestido

Oscar Diego Gestido Pose ( Montevideo, 1901eko azaroaren 28a - Ib., 1967ko abenduaren 6a ), Uruguaiko militarra eta politikaria, Errepublikako Presidentea 1967ko martxoaren 1etik abenduaren 6ra. Álvaro Gestido futbolari uruguaitarraren anaia zen.

## Kanpo estekak

* Datuak: Q293318
* Multimedia: Óscar Diego Gestido / Q293318
# Órbigo

Orbigo Espainiako ibai bat da, Leon eta Zamorako probintzietatik igarotzen dena. Sierra de los Grajosen hasten den Luna ibaia eta Leongo Mendietan hasten den Omaña ibaia elkartzen direnean sortzen da, Llamas de la Ribera izeneko udalerri leondarrean.
Iparraldetik hegoaldera igarotzen du Leongo probintzia eta bere urak Esla ibaian isurtzen ditu, Benavente udalerria baino beheraxeago.
Bere izenaren jatorria, oraindik argitu gabeko misterio bat da. Orbigo izenak, etimologikoki, "bi ibai" esan nahi du (euskarazko Ur bikoatik). Baina badago beste teoria bat, gaur egun Luna izena duen ibaia, Orbigoren benetako iturburua zena dioena. Beharbada ibai berbera izan ziren, baina, esaten denez, Luna Kondearen garaian, ibaiaren izena aldatzea agindu zen, bere konderriaren barnean aurkitzen ziren urei bere izena jartzeko.
Orbigoren ibaiadarrak
* Duerna
* Tuerto ibaia
* Jamuz
* Eria
* Ibaiadar berezia: Presa Cerrajera (Orbigon bertan abiatzen da eta, beranduago, bertan isurtzen ditu berriz bere urak).

## Kanpo estekak

* Datuak: Q14766
* Multimedia: Órbigo River / Q14766
# Órgiva

Órgiva Granadako probintziaren (Andaluzia, Espainia) hegoaldeko udalerri bat da. 2008an 5.640 biztanle zituen.

## Kanpo estekak

* (Gaztelaniaz) Órgivako Udalaren webgunea
* (Gaztelaniaz) Órgivako Udalaren webgune zaharra
* Datuak: Q293130
* Multimedia: Órgiva / Q293130
# Óscar Aristizábal

Óscar Emilio Aristizábal Botero (Medellín, 1954ko irailaren 25a) Kolonbiako futboleko zuzendari teknikoa da, gaur egun Valledupar FC taldearen ordezkaria.

## Ibilbidea

1972 eta 1987 bitartean, Pony Futbol txapelketa ezaguneko taldeak zuzendu zituen.
1988rako, DIMra iritsi zen, eta, han, 4 denboraldiz, koordinatzaile-kargua hartu zuen klubeko dibisio txikietan, 1992 arte. 1992ko gainerako hilabeteetan, Deportivo Rionegrori zuzendu zion bigarren mailan, eta horixe izan zen FPCko lehen esperientzia. 1993rako eta 1995era arte, dibisio txikietako koordinatzailea izango litzateke berriro, baina oraingoan Atlético Nazionalean.
1995etik 1997ra bitartean, Panamako Futbol Selekzioan egon zen, lehenik César Maturanaren laguntzaile tekniko gisa, eta gero entrenatzaile gisa. 1998/99 denboraldian DIM zuzendu zuen, eta, ondoren, Panamako Selekzioetara itzuli zen, epe laburrean.
2000 eta 2002 bitartean Boliviako futbolean The Strongest eta Jorge Wilstermann klubak zuzendu zituen.
Bi denboraldiz zuzendu zuen Emirerri Batuetako futbol exotikoan Emirates Club. Egonaldi horretan, Walter Ramírez prestatzaile fisikoarekin elkartu zen, eta Ekialde Hurbilean lanean geratu zen. Handik bi hamarkadatara, aitorpen handia lortzen jarraitzen du. Iran eta Arabiar Emirerri Batuetako taldeetan aritu da Ramírez, bitarteko gisa.
2006an, Óscar Kolonbiara itzuli zen, eta 2008ra arte Deportivo Rionegrora joan zen. Handik aurrera, arrakasta handirik gabe, Envigado FC taldea zuzendu zuen, eta, berrikiago, Valledupar FC taldea zuzendu zuen 2016. urtean.

## Kanpo estekak

* Datuak: Q63119904
# Óscar Carmona

António Óscar de Fragoso Carmona (Lisboa, 1869ko azaroaren 24a - ibidem, 1951ko apirilaren 18a) portugaldar militar eta politikaria izan zen. Portugalgo 11. presidentea izan zen 1926tik hil zen arte. Lehen ministro ere izan zen 1923an eta 1926an.
Errepublikaren aldekoa eta hargin beltza izan zen, eta berehala atxiki zitzaion Portugalgo Errepublikaren aldarrikapenari, 1910eko urriaren 5ean. Hala ere, inoiz ez zuen demokrazia begiko izan.
Lehen Errepublika eraitsi zuen 1926ko maiatzaren 29ko estatu-kolpean parte-hartze aktiboa izan zuen. Erregimen militarreko alderdi autoritario eta kontserbadoreenaren ordezkaria izan zen. Uztailaren 9an beste kolpe bat zuzendu zuen, bere burua lehendakari izendatu zuen eta diktadura-botereak hartu zituen.
1928an António de Oliveira Salazar Finantza ministro izendatu zuen eta 1932an lehen ministro. 1932an konstituzio batek Estado Novo ezarri zuen. Presidente kargua hil arte mantendu zuen arren, benetako boterea Salazarrek erabili zuen.

## Kanpo estekak

* Datuak: Q314022
* Multimedia: Óscar Carmona / Q314022
# Zatory udalerria

Zatory Poloniako Mazoviako voivoderriko landa-udalerri bat da, Pułtusk barrutian kokatuta. 120,12 km²ko azalera du eta 2017ko datuen arabera 4830 biztanle zituen.

## Kanpo estekak

* Datuak: Q2324085
ieaMazoviako voivoderriko udalerriak :
# Zatoia

Zatoia Euskal Herriko ibai bat da, Nafarroa Garaia lurraldean kokatuta. 19,8 kilometro luzerarekin, Aezkoako Abaurreko lautadan jaiotzen da, 1213 metroko altueran, eta Zaraitzu ibaian isurtzatzen da, Otsagabia udalerriko Iribarren auzoan, 748 metroko altueran.
Ibilbidean zehar, 75 kilometro koadroko arroko urak jasotzen ditu, eta Otsagabitik igarotzean 1,087 metro kubiko segundoko batez besteko emaria hartzen du segundoko. Kopuru hori, oro har, 0,122raino jaisten da abuztuan, euri gutxien egiten duenean, eta otsailaren 1,879era igotzen da, hilabete horretan euria eta elurteak ugariagoak baitira. Anduñarekin batera Zaraitzu ibaia osatzen du.
Bere ibilbidean, Zaraitzu ibarren zati bat zeharkatzen ditu.

## Ibilbidea
### Ibaiadarrak

* Erremendiko erreka (eskuinaldea)
* Mitxiliburuko erreka (ezkerraldea)
* Lezaldeko erreka (eskuinaldea)
* Zugarolako erreka (ezkerraldea)
* Zazpiturrietako erreka (ezkerraldea)
* Artaxoko erreka (ezkerraldea)
* Mauleko erreka (eskuinaldea)
* Errekariko erreka (ezkerraldea)
* Joanako erreka (ezkerraldea)
* Mañolandako erreka (ezkerraldea)
* Zubibarrengo erreka (eskuinaldea)
* Korteko erreka (eskuinaldea)

### Zeharkatutako herriak

* Otsagabia

### Nabarmendutako zubiak

* Zubigoiena zubia
* Done Martiriko zubia

## Oharrak

* ↑ /s̻ató.ɟa/ ahoskatua (laguntza) Azentua: zorrotza bigarren silaban

## Erreferentziak

* «Nafarroako Datu Espazialen Azpiegitura» idena.navarra.es (Noiz kontsultatua: 2021-10-29).
* ↑ Euskaltzaindia: 166. araua: Euskal Herriko ibaiak.
* ↑ «EDUKIERA-ESTAZIOAK: Estazio foronomikoaren datuak (Zatoia Otsagabian)» ceh.cedex.es (Noiz kontsultatua: 2021-10-28).

## Ikus, gainera

* Zaraitzu
* Nafarroa Garaiko ibaiak
* Euskal Herriko ibaiak

## Kanpo estekak

* Datuak: Q12269235
# Zatoiako leizea

Zatoia Abaurregainan (Nafarroa Garaia) dagoen haitzuloa da. Leizea 1950eko hamarkadan aurkitu zuten, errepidea zabaltzeko harria ateratzen ari zirenean. 1975etik aurrera Ignacio Barandiaranek eta Ana Cavak zuzendutako indusketek informazio ugari eman dute Goi Paleolitotik Neolitorako igarotzeaz.

## Arkeologia

Zatoiako giza okupaziorik zaharrena orain dela 28.870+760–690 urtekoa da. Garai hartan inguru hau Aurignaciar edo Gravettiar kulturako ehiztarientzako udako ehizalekua izango zen. Harrapakinak, batez ere, sarrioak eta oreinak izaten ziren, eta baita zaldi eta basahuntz batzuk ere. Bigarren okupazio aldia 15.000 urte geroago gertatu zen, Magdaleniar aurreratuan (duela 12.205±90 urte). Hirugarren okupazioa Azken Magdalen edota Azil aldikoa izan zen (datatzeak duela 11.840±240, 11.620±360 eta 11.470±270 urtekoak dira). Azkenik Mesolito (duela 8.260±550 urte) eta Neolitoko (duela 6.320±280 urte) aztarnak ere daude.

## Biologia

1930ko hamarkadan, Zatoian lasotako lagin biologiko batetik intsektu espezie berria deskribatu zen: Aphaenops (Geaphaenops) ludovici.

## Erreferentziak

* ↑ Ignacio Barandiarán, Ana Cava. Identificaciones del Gravetiense en las estribaciones occidentales del Pirineo: modelos de ocupación y uso Trabajos de Prehistoria, 65-1 (2008)
* ↑ Vives E. Coleoptera, Carabidae (Contribución al conocimiento de la fauna cavernícola del País Vasco). Kobie 10, II tomoa, 1980, p. 568.

## Kanpo estekak

* (Gaztelaniaz) Auñamendi Eusko Entziklopedia: Zatoia
* Datuak: Q12269236
# Zatitzaile propio

Aritmetikan, n zenbaki natural baten zatitzaile propioa n zenbaki horren zatitzaile osoetako bakoitza da, n kenduta. Batzuetan, 1 zenbakia ere baztertzen da zenbaki bat zatitzaile propioetatik.

## Kanpo estekak

* Datuak: Q16629413
# Zator udalerria

Zator ( (Audio·info)) Poloniako Polonia Txikiko voivoderriko landa-hiri udalerri bat da, Oświęcim barrutian kokatuta. 51,63 km²ko azalera du eta 2017ko datuen arabera 9325 biztanle zituen.

## Kanpo estekak

* Udalaren webgunea
* Datuak: Q2489244
ieaPolonia Txikiko voivoderriko udalerriak :
# Zatitu eta irabazi erako algoritmo

Informatikan, Zatitu eta irabazi erako algoritmoak estrategi hau erabiltzen dituzten algoritmoak dira:
* N tamainako problema tamaina txikiagoa duten problema bereko zenbait azpiproblematan banatzen du
* txikiagoak diren instantziak errekurtsiboki ebazten ditu metodoren bat erabiliz,
* azkenean, azpiproblemek itzulitako emaitza guztiak konbinatuz, jatorrizko sarreraren emaitza lortzen du.
Era horretakoak dira Quicksort eta Mergesort ordenazio-algoritmoak, kasu horietan, ordenatu beharreko lista, luzera txikiagoa duten zenbait azpilistatan banatzen da. Problema zatitzeko moduan eta ondoren emaitza partzialak (ordenaturiko azpilistak) konbinatzeko moduan desberdintzen dira.
Quicksort (batzuetan ordenazio azkarra edo partizio-truke bidezko ordenazioa deitzen dena) hainbat balio ordenatzeko algoritmo eraginkorrenetako bat da. Tony Hoare informatikari britainiarrak 1959an garatu eta 1961ean argitaratu zuen, ohiko ordenatze-algoritmo bat da oraindik. Ongi inplementatzen denean, beste algoritmo lehiakide nagusiak (merge-sort eta heapsort) baino bizpahiru aldiz azkarragoa izan daiteke.
Quicksort algoritmoan (ordenazio azkarra edo partizio-truke bidezko ordenazioa ere deitua) ordenatu behar diren elementuen artean pibot ("pivot") elementu bat hautatuz eta gainerako elementuak bi azpi-bektoretan zatituz funtzionatzen du, batetik pibota baino txikiagoak direnak (irudian lerro urdina) eta bestetik handiagoak direnak. Gero azpi-bektore bietako bakoitza era berean ordenatzen da, modu errekurtsiboan. Hori lekuan bertan (in-place) egin daitekeenez, memoria gehigarri txikiak behar ditu ordenaketa egiteko.

## Erreferentziak

* 1 2 Santos, Rosa Arruabarrena. (1997). Algoritmika. UEU arg ISBN 978-84-86967-81-9. (Noiz kontsultatua: 2020-06-07).
* ↑ «Sir Antony Hoare | Computer History Museum» web.archive.org 2015-04-03 (Noiz kontsultatua: 2020-06-07).
* ↑ Hoare, C. A. R.. (1961-07-01). «Algorithm 64: Quicksort» Communications of the ACM 4 (7): 321. doi:10.1145/366622.366644. (Noiz kontsultatua: 2020-06-07).

## Kanpo estekak

* Datuak: Q671298
* Multimedia: Divide-and-conquer algorithms / Q671298
# Zatitzaile funtzio

Zatitzaile funtzioa edo Sigma funtzioa ($\sigma \left(n\right)$ funtzioa) funtzio aritmetiko bat da, n zenbaki arruntaren zatitzaile positibo guztien batura , n bera barne, zehazten duena:
$\sigma \left(n\right)=\sum _{d|n}d$
Era berean, Sigma funtzio hedatua n-ren zatitzaileen $\alpha$-garren berreturen batura da:
$\sigma _{\alpha }\left(n\right)=\sum _{d|n}d^{\alpha }$

## Adibideak

σ$_0$(12) 12-aren zatitzaileen kopurua:
   | $\sigma _{0}(12)$ | $=1^{0}+2^{0}+3^{0}+4^{0}+6^{0}+12^{0}$ |
   | | $=1+1+1+1+1+1=6.$ |
aldiz, σ$_1$(12) zatitzaile guztien batura da:
   | $\sigma _{1}(12)$ | $=1^{1}+2^{1}+3^{1}+4^{1}+6^{1}+12^{1}$ |
   | | $=1+2+3+4+6+12=28.$ |
eta zatitzaileen batuketa alikuota (zenbaki bera batu gabe) s(12):
   | $s(12)$ | $=1^{1}+2^{1}+3^{1}+4^{1}+6^{1}$ |
   | | $=1+2+3+4+6=16.$ |

## Balioen taula

| n | Zatitzaileak | σ$_0$(n) | σ$_1$(n) | Batuketa alikuota |
| 1 | 1 | 1 | 1 | 0 |
| 2 | 1,2 | 2 | 3 | 1 |
| 3 | 1,3 | 2 | 4 | 1 |
| 4 | 1,2,4 | 3 | 7 | 3 |
| 5 | 1,5 | 2 | 6 | 1 |
| 6 | 1,2,3,6 | 4 | 12 | 6 |
| 7 | 1,7 | 2 | 8 | 1 |
| 8 | 1,2,4,8 | 4 | 15 | 7 |
| 9 | 1,3,9 | 3 | 13 | 4 |
| 10 | 1,2,5,10 | 4 | 18 | 8 |
| 11 | 1,11 | 2 | 12 | 1 |
| 12 | 1,2,3,4,6,12 | 6 | 28 | 16 |
| 13 | 1,13 | 2 | 14 | 1 |
| 14 | 1,2,7,14 | 4 | 24 | 10 |
| 15 | 1,3,5,15 | 4 | 24 | 9 |
# Örebroko gaztelua

Örebroko gaztelua (suedieraz: Örebro slott) Suedia erdialdeko Örebro hirian dagoen gaztelua da.

## Kokapena

Hiria zeharkatzen duen Svartån ibaiaren uharte batean kokaturik dago.

## Historia

Gaztelua XIII mendearen bigarren erdialdean eraiki zen ibaia zeharkatzen zuen zubia babesteko, toki estrategikoa baitzen.XIV mendean dorrea gehitu zitzaion eta XVI mendean handitu egin zuten, gaur egun duen tamainaraino. 1900an berreraiki egin zuten.

## Erabilera

Azken bi mendetan konderriko gobernadorearen egoitza izan da baina gaur egun publikari irekitzen zaio arte, musika, biltzar eta erakusketak izaten direnean. Bisita gidatuak ere egiten dira.

## Kanpo estekak

* Datuak: Q2757682
* Multimedia: Örebro slott / Q2757682
# Örnsköldsvik

Örnsköldsvik, Suediako hiria da, Västernorrlandeko konderriko bigarren hiria da. 2010eko erroldaren arabera hiriak 28.991 biztanle ditu.

## Etimologia

Per Abraham Örnsköld gobernadoreak (1762-1769) eman zion izena. "Örnsköld-en badia" esan nahi du, literalki "arramoaren armaduraren badia".

## Geografia

Botniako golkoaaren mendebaldeko ertzean dagoen kai eta uhartedi naturala da. Örnsköldsvik eta Härnösand arteko kostaldea Gizateriaren Ondare izendatu zuen UNESCOk 2000 urtean. Udalerria bera oso zabala da eta Skuleskogen Parke Nazionala hartzen du bere baitan.

## Historia

Iparraldeko Brontze Aroko aztarnak aurkitu izan dira eta Burdin Aroko herrixka bat berreraiki dute, Gene Fornby.
Hiria bera ordea oso berria da. Per Abraham Örnsköld-ek sortu zuen XVIII mendean eta "herri eskubideak" 1842an jaso zituen. 1894an bihurtu zen hiri. Baso zabalez inguratuta dagoenez papergintza izan da jarduera nagusia.

## Kirolak

Neguko kirolak dira nagusi herrian. 1976an Neguko Joko Paralinpikoak jokatu ziren eta 2008an Europako Curling Txapelketa izan zen bertan. Ikusle gehien biltzen dituea ordea izotz-hockeya da eta Modo Hockey taldeak Suediako bi liga irabazi ditu.

## Iruditegia

* Enparantza nagusia.
* Udaletxea.
* Eliza.
* Alde zaharra.
* Tren geltokia.
* Itsas-portua.
* Höga kusten (Gizateriaren Ondarea).
* Skuleskogen Parke Nazionala.
* Gene Fornby (Burdin Aroko herrixka).

## Hiri senidetuak

* Äänekoski (Finlandia)
* Sigdal (Norvegia)
* Hveragerði (Islandia)
* Brande (Danimarka)
* Tarp (Alemania)

## Kanpo estekak

* Webgune ofiziala
* Datuak: Q28327
* Multimedia: Örnsköldsvik / Q28327
# Örebro udalerria

Örebro Suediako udalerria da. Örebroko konderrian kokatua dago. 1620,59 km² ditu eta 144.757 biztanle ditu, hauetatik 107.038 Örebro herriburuan bertan.

## Mugakideak

Honako udalerri hauekin egiten du muga:
Arboga udalerria Lindesberg udalerria Nora udalerria Karlskoga udalerria Lekeberg udalerria Kumla udalerria Hallsberg udalerria Finspång udalerria Vingåker udalerria

### Iruditegia

* Örebro.
* Örebroko gaztelua.
* Allehandaborgen.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q297718
* Multimedia: Örebro Municipality / Q297718
# Örebroko konderria

Örebro Suediako konderri bat da. 8.517 km$^2$ko azalera du eta 2011ko datuen arabera 280.305 biztanle ditu. Bere hiriburua Örebro da.

## Mugakideak

Västra Götaland, Värmland, Dalekarlia, Västmanland, Södermanland eta Östergötland konderriekin egiten du muga.

## Udalerriak
### Hiri handienak

* Örebro (hiriburua, 29.891 biztanle)
* Karlskoga (27.084 bizt.)
* Kumla (14.062 bizt.)

### Udalerri guztiak
## Ondasun nabarmenak
### Parke Nazionalak

* Garphyttan Parke Nazionala
* Tiveden Parke Nazionala

### Iruditegia

* Örebroko udaletxea.
* Örebroko gaztelua.
* Allehandaborgen (Örebro).
* Trystorp jauregia.
* Olaus Petri eliza.
* Tiveden Parke Nazionala.
* Vättern aintzira.
* Hjälmaren aintzira.
* Svartån ibaia.

## Kanpo estekak

* Datuak: Q104257
* Multimedia: Örebro County / Q104257
# Örnsköldsvik udalerria

Örnsköldsvik Suediako udalerria da. Västernorrlandeko konderrian kokatua dago. 8428,99 km² ditu eta 55.607 biztanle ditu, hauetatik 28.991 Örnsköldsvik herriburuan bertan.

## Mugakideak

Honako udalerri hauekin egiten du muga:
Kramfors udalerria Sollefteå udalerria Nordmaling udalerria Bjurholm udalerria Åsele udalerria

## Iruditegia

* Örnsköldsvikeko enparantza nagusia.
* Örnsköldsvikeko itsas-portua.
* Höga kusten (Gizateriaren Ondarea).
* Skuleskogen Parke Nazionala.
* Gene Fornby (Burdin Aroko herrixka).

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q298003
* Multimedia: Örnsköldsvik Municipality / Q298003
# Örbyhus gaztelua

Örbyhus gaztelua (suedieraz: Örbyhus slott) Suediako Tierp udalerrian dagoen gaztelu bat da, Uppsala eta Gävleren arteko edibidean.

## Historia

Lurraldea XIV mendetik ezagutzen da eta XV mendean Johan Kristensson Vasak gotorleku bat eraiki zuen, Gustavo I.a Vasa errege izango zenaren aitonak. Gustavo Vasak berak gotorlekua zabaldu egin zuen eta harresiak eraiki zituen inguruan. Garai horretan gaztelua jende garrantzitsuarendako presondegi bihurtu zen, denetan ezagunena Erik XIV.a Suediakoa erregea izan zen, anaia Joanes III.a erahiltzen saiatzeagatik. Erik bera Örbyhusen hil zen 1577an.
1641 arte errege familiaren eskutan egon ondoren Banér familiak erosi zuen eta 1660an berriztatu eta jauregi barroko bihurtu zen. 1729tik aurrera hainbat eskutatik pasa zen eta 1825 eta 1832 artean Carl Christoffer Gjörwell arkitektoaren agindutara berriztatze lan handiak egin zitzaizkion.

## Arkitektura

Oinarri karratuko harrizko dorreak oraindik ere gazteluaren nukleoa izaten jarraitzen du. Bertan zegoen gartzela.
Gazteluaren alde barrokoa adreiluz egindako eraikina da, hiru solairu dituena. Eraikin nagusitik bi hegal ateratzen dira tartean patio bat eratuz.
Gazteluaren inguruan parke zabala dago eta bertan hainbat eraikin ere badaude, denetan aipagarriena Gjörwellek 1820 hamarkadan eraikitako orangeria.

## Iruditegia

* Gazteluaren aurrealdea.
* Gazteluaren ikuspegia.
* Orangeria.
* Aletegia.
* Barnealdea.

## Kanpo estekak

* Webgune ofiziala
* Datuak: Q2371512
* Multimedia: Örbyhus slott / Q2371512